Við gerum miklar kröfur til samstarfsaðila okkar og teljum að viðskiptavinir okkar fái betri gæði og þjónustu velji þeir þjónustuaðila af listanum hér að neðan . Ef þú vilt leita til aðila sem er ekki á listanum biðjum við þig að hafa samband við okkur fyrst . Sjóvá leggur mikla áherslu á gott samstarf við þjónustuaðila sína og hefur undirritað samstarfssamning við hvern og einn . Samstarfið gengur m.a. út á að sérhver þjónustuaðili tryggi gæði þjónustu sinnar og framkvæmi viðgerð með eðlilegum og sanngjörnum hætti . Gæðakröfur Við leggjum einnig mikla áherslu á að þjónustuaðilar okkar leiti leiða til að lágmarka kostnað og hugi að umhverfisþáttum í rekstri sínum . Hver og einn þjónustuaðili er alltaf ábyrgur fyrir þeirri þjónustu sem hann veitir viðskiptavinum . Sjóvá gerir kröfur um að viðgerð sé ávallt framkvæmd í samræmi við leiðbeiningar frá framleiðanda , unnið sé eftir ákveðnu verklagi og notuð séu viðurkennd efni og varahlutir . Framúrskarandi þjónusta Okkur finnst mjög mikilvægt að viðskiptavinir Sjóvá sem lenda í tjóni fái framúrskarandi þjónustu frá því að tjónið er tilkynnt þangað til að viðgerðarferlinu er lokið .